প্রশ্ন করার জন্য আপনাকে ধন্যবাদ।  আপনার প্রশ্নের উত্তর হল:  ক্ষতিকর হিংস্র প্রাণী ব্যতীত সমস্ত সামুদ্রিক প্রাণী-ই খাওয়া হালাল।  - এই মর্মে আল্লাহ তাআলা এরশাদ করেন:  ..أُحِلَّ لَكُمْ صَيْدُ الْبَحْرِ وَطَعَامُهُ  তোমাদের জন্য সমুদ্রের শিকার ও সুমুদ্রের খাদ্য হালাল  করা হয়েছে তোমাদের উপকারার্থে। (সূরা মায়েদাহ: ৯৬)  আল্লাহ তায়ালা আরও বলেন: قُلْ لَا أَجِدُ فِي مَا أُوحِيَ إِلَيَّ مُحَرَّمًا إِلَّا أَنْ يَكُونَ مَيْتَةً أَوْ دَمًا مَسْفُوحًا أَوْ لَحْمَ خِنْزِيرٍ فَإِنَّهُ رِجْسٌ  আপনি বলে দিনঃ যা কিছু বিধান ওহীর মাধ্যমে আমার কাছে পৌঁছেছে, তন্মধ্যে আমি কোন হারাম খাদ্য পাই না কোন ভক্ষণকারীর জন্যে, যা সে ভক্ষণ করে; কিন্তু মৃত অথবা প্রবাহিত রক্ত অথবা শুকরের মাংস এটা অপবিত্র অথবা অবৈধ। (সূরা আনআম:৫)  - রাসূল (সাল্লাল্লাহু আলাইহি ওয়া সাল্লাম) -এর সাহাবী  শুরাইহ বলেন; পানিতে বসবাসকারী সমস্ত প্রাণী খাওয়া বৈধ। (বুখারী ৫/২০৯১)  - রাসূল (সাল্লাল্লাহু আলাইহি ওয়া সাল্লাম) আরও বলেন:« هو الطهور ماؤه الحل ميتته »  নদী বা সাগরের পানি পবিত্র, এবং পানিতে বসবাসকারী মৃতপ্রাণীও খাওয়া বৈধ। তিরমিযী ৬৯, আবু দাউদ ৮৩, হাদীসটি আলবানী (রহ.) ইরওয়াতে সহীহ বলেছেন: ১/২১)  - রাসূল (সাল্লাল্লাহু আলাইহি ওয়া সাল্লাম) বলেছেন: পবিত্র কুরআনে আল্লাহ তাআলা যা হালাল করেছেন, তা হালাল, আর যা হারাম করেছেন, তা হারাম, আর যে বিষয়ে নীরবতা অবলম্বন করেছেন, তা মাফ করা হয়েছে। সুতরাং তোমরা  আল্লাহর পক্ষ থেকে মাফকৃত বস্তু গ্রহণ কর। কেননা আল্লাহ কোন বিষয়ে ভুলেন না। অতঃপর রাসূল (সাল্লাল্লাহু আলাইহি ওয়া সাল্লাম) এই আয়াত তেলাওয়াত করেন। আর তোমার রব্ব কিছুই ভুলেন না। (সূরা মারইয়ম : ৬৪)  তাছাড়া ইসলামের একটি অন্যতম মূলনীতি হল, দুনিয়াবী সকল বস্তুই বৈধ যতক্ষণ না ইসলামে সে ব্যাপারে নিষেধাজ্ঞা পাওয়া যায়। সুতরাং উপরিউক্ত আলোচনা হতে এ কথা প্রতিয়মান হলো যে, কাঁকড়া খাওয়া বৈধ হওয়ার মধ্যে কোন বাধা নেই। মাকরূহ বলারও কোন প্রমাণ নাই। তবে কারও যদি রুচি না হয় তবে সেটা তার ব্যক্তিগত ব্যাপার। কিন্তু এটাকে হারাম  বা মাকরূহ বলার কোন যৗক্তিকতা নাই।  আর সে জিনিস হালাল তার চাষ, ব্যাবসা বা রপ্তানী করতে কোন অসুবিধা নাই ইনশাআল্লাহ।  এ সংক্রান্ত সৌদী আরবের সবোর্চ্চ ওলামা পরিষধের ফাতওয়া দেখতে এখানে ক্লিক করুন